Jeg tror det er mest fornuftigt at bruge både hjerne og hjerte. Jeg valgte med hjertet, blev pædagog og klarede mig ok gennem studiet (nok et snit på 7). Men da jeg kom ud i virkeligheden, var arbejdsforholdene virkelig ringe, dårlig normering (jeg ved godt at folk er trætte af at høre om det, men det er sku ikke ok at stå 2 til 12 vuggestue børn hver eftermiddag. Endnu værre hvis der var sygdom) og jeg var fuldstændig bombet hver dag efter arbejde.   Jeg blev enormt stresset og arbejder nu midlertidigt som ufaglært til 123,- i timen. Men i det mindste kan jeg nemt lægge arbejdet fra mig når jeg har fri, ingen dårlig samvittighed og samtidig have lidt overskud.  Jeg ved ikke hvad jeg havde valgt idag. Men helt sikkert noget mindre belastende og helst med mere end 17k udbetalt om måneden.